రా. వచ్చి తీసుకో.
ఇదుగో మా కానుక.
నాన్న!
వద్దు, అక్కడే ఉండు. వెలుతురులోనే ఉండు.
నువ్వు ఏం చేసినా కానీ, వెలుతురులోనే ఉండాలి.
తీసుకో.
నాన్నా!
జోస్యం చెప్పే గిన్నె
ఆ గిన్నె పౌర్ణమి రోజే పని చేస్తుందని జర్నల్ లో రాసి ఉంది,
ఇవాళ పౌర్ణమి.
జోస్యం చెప్పే గిన్నె అనే కళాఖండాన్ని మనం ఉపయోగించి
భవిష్యత్తు తెలుసుకోవచ్చు, లేదా నాన్న ఆత్మతో మాట్లాడవచ్చు.
ఆత్మ అనకు. నాన్న బతికే ఉన్నాడు.
మీ నాన్న చనిపోయాడని మేము అనట్లేదు, బంగారం,
కానీ మనం ఏమైతే చేస్తున్నామో, అవి పని చేస్తున్నాయని మనకి తెలియాలి కదా.
అవును. ఈ జోస్యం చెప్పే గిన్నె ద్వారా మనం నాన్నతో మాట్లాడగలిగితే,
ఆయన్ని మనం కాపాడవచ్చనే మన సిద్ధాంతం నిజం అని మనకి తెలుస్తుంది.
రవ్వంత అవకాశమున్నా మనం ప్రయత్నించాలి.
డిన్నర్ తర్వాత, జోస్యం చెప్పే ఆ గిన్నె ఎక్కడ ఉందో చూద్దాం.
నిజానికి, ఆ గిన్నెని ఇప్పటిదాకా నేను చూడనేలేదు,
కానీ అది ఎక్కడ ఉండవచ్చో నాకు బాగా తెలుసు.
ఇది ఇంకో భద్రతాపరమైన జాగ్రత్తనా?
అవును.
ఈ ద్వారాలలో చాలా వాటిని బయట నుండి మాత్రమే తెరవడానికి వీలవుతుంది.
సుస్వాగతం.
లోపలికి వెళ్లారా?
కానీ అక్కడ చాలా చీకటిగా ఉంది.
కంగారు అక్కర్లేదు.
చీకట్లో కొన్నిసార్లు మనం అనుకోనివి ఎదురవుతుంటాయి.
నాకు అలాంటివి అంటే అస్సలు నచ్చదు.
వావ్. చాలా అందంగా ఉంది.
సెలస్టియానికి స్వాగతం.
ఈ కళాఖండాలన్నీ విశ్వానికి సంబంధించినవి.
నా హార్మోనికాని వాయించడానికి నేను ఇక్కడికి చాలాసార్లు వస్తాను.
ఇక్కడ సంగీతం చాలా బాగా వస్తుంది.
-ఆలెక్స్ కూడా హార్మోనికా వాయిస్తాడు. -అవును.
నేను నేర్చుకుంది అతని దగ్గరి నుండే కదా?
అదేనా జోస్యం చెప్పే గిన్నె?
డిజైన్ అదిరింది.
సరే, దీన్ని ఎలా ఉపయోగించాలి? నాన్నతో ఎలా మాట్లాడాలి?
జర్నల్ ప్రకారం మరో లోకంలో ఉన్న మన ఆత్మీయులతో మాట్లాడటానికి,
మనం ఈ గిన్నెలో నీళ్లు పోయాలి.
ఆ పనే చేస్తున్నాగా.
నీకు ఖచ్చితంగా తెలుసా ఎలా, ఏంటీ అని?
ఇక్కడ రాసున్నదే చదువుతున్నా నేను.
సరే.
ఏమీ కాలేదే.
ఏమీ ఎందుకు జరగట్లేదు?
నన్ను కంగారుపెట్టవద్దు.
తర్వాత, మనం ఎవరినైతె పిలుస్తున్నామో, అతనికి సంబంధించిన వస్తువు ఒకటి మనకి కావాలి.
ఈ కీ చెయిన్ ఆలెక్స్ దే.
కిందటి ఏడాది ఫాదర్స్ డే సందర్భంగా ఇచ్చాం మేము అది.
ఇంకో కొత్తది ఇద్దాములే. మాటిస్తున్నా నేను.
దాన్ని గిన్నెలో వేయ్.
ఇప్పుడు పని చేస్తోంది.
తర్వాత? తర్వాత ఏంటి?
అయ్యయ్యో.
హోరస్, ఆ పుస్తకంలో ఏం రాసుంది?
నీళ్లు పడటం వల్ల ఇక్కడ పేజీలు పాడయ్యాయి.
కాబట్టి ఏముందో నాకు సరిగ్గా కనిపించట్లేదు.
సరే మరి, ఇక దీన్ని ముగిద్దాం.
మనం చదివి, అర్థం చేసుకున్నాకే ఈ పని చేయాలి.
కానీ అమ్మా, పౌర్ణమి ఇవాళే కదా.
మరో అవకాశం కోసం మనం ఒక నెల ఆగాలి.
మనం ఇప్పుడే ఇది చేయాలి…
నువ్వు ఎవరో ఏమో కానీ, నా దగ్గరకి వస్తే అయిపోతావు.
అందరూ ఇటు పదండి.
ఏంటది? గిన్నె లోపలి నుండి వచ్చింది అది.
దాని గురించి ఈ పుస్తకంలో ఏమీ లేదే.
అందుకే చెప్పా, సమాచారమంతా లేనప్పుడు మనం ప్రయత్నించకూడదు అని.
మనం ఇప్పుడు నాన్నతో మాట్లాడకుంటే, మనం చేసేది సఫలం అవుతుందా లేదా అనేది మనకి తెలీదు.
కాబట్టి ఆ మాత్రం రిస్క్ తీసుకోవచ్చని అనిపించింది.
మరేం పర్వాలేదు, రస్. దీనికి మనం పరిష్కార మార్గం కనిపెడదాం.
మనం ఆ పని చేసేదాకా, ఈ ద్వారం దాన్ని లోపలే బంధించి ఉంచుతుందని ఆశిద్దాం.
స్టాన్లీ? స్టాన్లీ ఎక్కడ?
దయచేసి ద్వారాన్ని తెరవండి.
స్టాన్లీ!
త్వరగా కానివ్వండి. అది ఇక్కడే ఉంది.
ఇది తెరుచుకోవట్లేదు.
ఈ పిచ్చి మొక్క మెకానిజమ్ లో చిక్కుబడిపోయి ఉంది.
అక్కడి నుండి నిన్ను బయట పడేస్తాం, స్టాన్లీ. కాస్త ఓపిక పట్టు.
దీన్ని కత్తిరించడానికి మనకి ఏదొకటి కావాలి.
ఆ పని నాకు వదిలేయండి.
అది కాస్త వేగంగా చేయవచ్చుగా?
ఈ బ్లేడ్లతో ఇంతకంటే వేగంగా కాదు బాబూ.
ఈ పిచ్చి మొక్క ఎంత గట్టిదో నీకు తెలుసు కదా.
హలో?
గిన్నె నుండి వచ్చిన ఆ భయంకరమైన జీవికి వెలుతురు అంటే భయం అనుకుంటా.
మంచిది. రక్షణాత్మకంగా వ్యవహరించు, నీ టార్చుని ఆయుధంలా వాడు.
నా ప్రయత్నం నేను చేస్తా.
అతడిని లోపలే ఇరుక్కుపోయేలా చేశానంటే నమ్మలేకపోతున్నా.
నా అంత చెత్త స్నేహితుడు ఇంకెవరూ ఉండరు.
ఇది సఫలం కావాలని మనందరం అనుకున్నాం.
కానీ ఒక్కోసారి ఆశ అనేది విచక్షణని పని చేయనివ్వదు.
అవును. మీరు మొత్తం చెడగొట్టేశారు.
జోక్ చేశా. చెడగొట్టడంలో నేనే కదా నంబర్ వన్.
ఆ జీవిని మళ్లీ ఆ గిన్నెలోకి ఎలా పంపించాలో మనం కనుగొనాలి.
కానీ ఎలా? ఈ పుస్తకంలో ఉండే సూచనలు సగం సరిగ్గా కనిపించట్లేదు.
నాకొక ఐడియా తట్టింది.
సూపర్, పిల్లోడా. ఇప్పుడు అంతా కనిపిస్తోందా?
కొన్నిచోట్ల ఇంకా సరిగ్గా కనిపించట్లేదు,
కానీ ఆ జీవిని గిన్నెలోకి పంపించేయడానికి,
వెన్నెలకి ఏదో సంబంధం ఉన్నట్టుంది.
సీలింగులో ఒక చోట ఓపెన్ గా ఉంది.
ఒక షాఫ్టులా ఉంది.
అందుకే కొర్నీలియస్ దాన్ని అక్కడ పెట్టి ఉంచుంటాడు.
వెన్నెల కోసం.
ఆ షాప్టు అవతలి అంచు ఎక్కడ ఉందో చూడాలి మనం.
కానీ ఇప్పటికీ ఈ గిన్నెని ఎలా ఉపయోగించాలో మనకి తెలీదు కదా.
అది తెలిసినవాళ్లని మనం సంప్రదించాలి.
మ్యూజియమ్ లో పని చేసే నీ స్నేహితురాలు సాయపడగలదా? ఓల్మెక్ బేబీల విషయంలో ఆమె సహాయపడింది కదా.
-నిజమే. జార్జియాకి తెలిసి ఉండవచ్చు. -మంచిది. ఇక మనం అక్కడికే వెళ్దాం.
మీరిద్దరూ ఈ గిన్నె సంగతేంటో చూడండి.
నేను ఇక్కడే ఉండి వెన్నెల విషయం చూస్తా.
మేము త్వరగానే వచ్చేస్తాం.
గుడ్ లక్.
హా. ప్రాణాలు పోగొట్టుకోకు, బ్రో.
కాస్త మంచి మాటలు మాట్లాడు, పాండోరా.
ఈ పని నువ్వు చేయగలవు, బుడ్డోడా.
అవును.
నేను చేయగలను.
కానీ దీన్ని త్వరగా చేయడానికి ఏదైనా మార్గం ఉందా?
పని వేళలు అయిపోయినా కూడా ఉన్నందుకు చాలా చాలా థ్యాంక్స్, జార్జియా.
నీకు మనస్ఫూర్తిగా ధన్యవాదాలు చెప్తున్నా.
జోస్యం చెప్పే గిన్నె.
చాలా ఆసక్తికరంగా ఉంది.
ఇంతకీ, దీనితో మీకేంటి పని?
ఆలెక్స్ పుస్తకం గురించి పరిశోధన కోసం.
వీటి గురించి నీకేమైనా తెలుసా? అవి ఎలా పని చేస్తాయో తెలుసా?
సిద్ధాంతపరంగానే కదా?
మ్యాజిక్ గిన్నెల లాంటి వాటిని నువ్వేమీ నమ్మవు కదా.
ఎందుకు? అందులో పెద్ద వింతేమీ లేదు కదా.
అవునులే, కానీ సిద్ధాంతపరంగానే.
దురదృష్టవశాత్తూ, నాకు తెలీదు.
కానీ ఎవరికి తెలిసి ఉండవచ్చో నాకు తెలుసు.
అతను జోస్యం చెప్పగల కళాఖండాల గురించి బాగా తెలుసు.
నీల్ పెక్మిన్.
అతనికి, నాకూ పరిచయం లేదు, కానీ ఆయన ఎవరో నాకు తెలుసు.
నీల్ చాలా విచిత్రమైన వ్యక్తి అని అంటుంటారు.
అతను ఇంటి గడప దాటి బయటకు రాడు.
అలాగే. థ్యాంక్స్, జార్జియా.
లారీ, ఇంకా లోపలే ఉన్నావా?
ఈ జీవికి నేనంటే బాగా ఇష్టం అనుకుంటా!
నేను ఇక్కడే ఉన్నా. ఇంకా కోస్తూ ఉన్నా.
మాట్లాడుతూ ఉండవా దయచేసి.
ఈ నిశ్శబ్దానికి చచ్చిపోయేలా ఉన్నా నేను.
నీ కంగారును ఎలా దూరం చేయాలో నాకు తెలుసు.
లారీ, ఉన్నావా?
నాకు కావాల్సింది ఇది అస్సలు కానే కాదు.
ఇదుగో, బాసూ. నీ సమస్యలన్నింటికీ పరిష్కారం.
కానీ నీకు ఈ శబ్దం అస్సలు నచ్చదు కదా.
ఈసారికి భరిస్తాలే.
వీడ్కోలు, వీడ్కోలు స్పానిష్ ముద్దుగుమ్మలు
వీడ్కోలు, వీడ్కోలు స్పెయిన్ ముద్దుగుమ్మలు
మాకు ఆదేశాలందాయి ఇక మేము బయలుదేరాలి…
ఆ సంగీతం.
అది అబ్జర్వేటరీ నుండి వస్తోంది.
అర్థమైపోయింది!
నేను కనిపెట్టేశా.
నేను షాప్టు పైన ఉన్నాను. నా మాటలు వినిపిస్తున్నాయా, స్టాన్లీ?
హా, వినిపిస్తున్నాయి.
అక్కడ వెన్నెల పడేల చేస్తా. కాస్త ఓపిగ్గా ఉండు.
ఇక ఓపిగ్గా ఉండటం నా వల్ల కాదు.
ఇంటికి వెళ్లిపో, పాపా.
ఏమన్నారు? నేనేమీ చిన్నపాపని కాదు.
నువ్వు పాపవి అయినా కాకపోయినా, ఇక్కడి నుండి వెళ్లిపో.
ఈరోజు రాత్రి నేను చాలా బిజీ.
మిస్టర్ పెక్మిన్, దయచేసి మా మాట వినండి.
దీని గురించి మేము మీతో మాట్లాడాలి.
ఈ లైట్ల వల్ల చాలా వేడిగా ఉంది.
ఇది వేసుకోండి.
అలవాటు అయిపోతుందిలే.
మీకు ఆ గిన్నె ఎక్కడ దొరికింది?
మా బేస్మెంటులో ఉండింది.
వీటి గురించి మీకు తెలుసని మాకు తెలిసింది.
వీటి గురించి నాకు చాలా ఎక్కువ తెలుసు.
ఆ భయంకరమైన గిన్నెల వల్ల మా కుటుంబమంతా శాపగ్రస్తమైపోయింది.
చెప్తున్నా కదా, కుటుంబ శాపాల గురించి మాకు మహబాగా తెలుసు.
ప్లీజ్. మిస్టర్ పెక్మిన్.
నీల్.
మాకు మీ సహయం కావాలి.
మీకు నేనెందుకు సాయపడాలి?
ఈ గిన్నె లోపలి నుండి ఒకటి బయటకు వచ్చింది, దానితో మా మిత్రుడొకడు ప్రమాదంలో పడిపోయాడు.
అతను దానితో పాటు ఒక చోట ఇరుక్కునిపోయాడు, మాకు ఎక్కువ సమయం లేదు.
దూత బయటకు వచ్చిందా?
దానికి మీరు కానుక ఇవ్వలేదా?
కానుక ఏంటి?
అయ్యయ్యో. ఇది దారుణాతి దారుణం.
మేము చేసిన పొరపాటే మీరు కూడా చేశారు.
-మీరు నియమాలను పాటించలేదు. -నియమాలా?
ఆ ప్రక్రియలో రెండు ముఖ్యమైన భాగాలు ఉంటాయి.
మీరు ఎవరితో అయితే మాట్లాడాలనుకుంటున్నారో, వారి వస్తువును గిన్నెలో వేయడం ద్వారా
అది యాక్టివేట్ అవుతుంది.
ఆ పని మేము కూడా చేశాం.
అత్యంత మఖ్యమైన భాగం ఏంటంటే, కానుక ఇవ్వడం.
మీకు అర్థవంతంగా ఉండేది ఏదైనా కానీ, దానికి పున్నమి వెన్నెల తగిలేలా గిన్నెలో వేయాలి.
ఆ కానుక దూతని మెప్పిస్తుంది.
కానుక!
రస్ కి సరిగ్గా కనిపించని భాగం అదే అయ్యుంటుంది.
ఇప్పుడు ఎలాగూ దూత వచ్చేసింది కాబట్టి, దాన్ని వదిలించుకోవడం ఎలా?
గిన్నెలో కానుకని పెట్టడం ద్వారా.
కానీ ఈ సమయంలో, అదంత తేలిక కాదు.
చాలా కాలం క్రితం మా పూర్వీకులు ఒకరి వల్ల ఓ దూత బయటకు వచ్చింది,
అప్పట్నుంచీ పెక్మిన్ వంశాన్ని అది పీడిస్తూ వస్తోంది.
మాకు అర్థమవ్వడం కోసం వివరంగా చెప్పండి.
దాని ద్వారా మాకు పరిష్కారం లభిస్తుందేమో, మీకు కూడా సాయపడగలమేమో.
ఆ జోస్యం చెప్పే గిన్నె చాలా కాలం క్రితం మా కుటుంబం దగ్గరే ఉండేది.
జోస్యం చెప్పగల వరం పెక్మిన్ వంశస్థులందరికీ ఉండేది.
అది మా ముత్తాత, ఆర్థుర్ తో మొదలైంది.
అయన ఈ గిన్నెలతో మంచి ఉద్దేశంతో ఉపయోగించేవాడు,
ఆత్మీయులు దూరమై బాధాపడేవారికి ఆ ఆత్మీయుల ఆత్మలతో మాట్లాడే వీలు కల్పించేవాడు.
ఇంతలో ఆయనకి ఒక కళాఖండాల కలెక్టర్ పరిచయమయ్యాడు, అప్పట్నుంచీ అంతా మారిపోయింది.
ఈ కలెక్టర్, ఈ గిన్నెల ఉద్దేశాన్ని దుర్వినియోగం చేయసాగాడు.
చనిపోయినవారి నిధులను హస్తగతం చేసుకోవడానికని,
వారి ఆత్మలను పిలుస్తూ ఊడిగం చేయించుకోసాగాడు.
అతనికి కావాల్సింది దక్కించుకొనేదాకా ఆత్మలకు శాంతి లేకుండా చేసేవాడు.
ఆ కలెక్టర్ మాయామాటలు చెప్పి ఆర్థుర్ చేత తన పని చేయించుకుంటూ వచ్చాడు,
కానీ ఆర్థుర్ ఇక భరించలేకపోయాడు.
ఆఖరిగా ఒకసారి చేస్తానని, ఇక అంతే అని ఆ కలెక్టర్ అంటే ఆర్థుర్ అంగీకరించాడు.
కానీ కలెక్టర్ అతడిని మోసగించి, కానుకని దూతకు అందించే ముందే,
ఆ గిన్నెని తీసుకొని పారిపోయాడు.
కాబట్టి, దూత, తనకి దక్కాల్సిన కానుకకి పరిహారంగా ఆర్థుర్ ని తీసుకెళ్లిపోయింది.
అప్పట్నుంచీ, ఆ దూత నీడల్లో బతుకుతూ ఉంది.
ప్రతి పౌర్ణమికి, వంశంలోని తర్వాతి పెక్మిన్ ని వశం చేసుకోవడానికి వస్తూ ఉంటుంది.
మేము ఎక్కడికి వెళ్లినా, అది మా వెంటే వస్తూ ఉంటుంది.
మా నాన్న కానుకని ఇచ్చే ప్రయత్నం చేస్తూ ఉండగా చూశా నేను.
అతని పాకెట్ గడియారాన్ని అన్నమాట.
కానీ గిన్నె లేకుండా, ఆ దూత దాన్ని స్వీకరించలేదు.
అందుకే మీరు ఎప్పుడూ లైట్స్ వేసుకొని ఉంటారు అన్నమాట.
నీడలు ఉండవు, దూత రాదు.
కానీ ప్రతిరోజు, ప్రతిక్షణం అది నన్ను గమనిస్తూ ఉందన్న విషయం నాకు తెలుస్తోంది.
బాబోయ్, అది చాలా దారుణమైన విషయం.
నీల్, ఆ కలెక్టర్ మా పూర్వీకుడే అనుకుంటా.
అవునా?
చూడండి, మా చెత్త ముత్తాతకు ముత్తాత కొన్ని చెడ్డ పనులు చేసి ఉండవచ్చు.
వాటిని ఇప్పుడు మేము సరిదిద్దుతున్నాం.
ఈ శాపాన్ని అంతం చేయడం సాధ్యపడదు.
దాని వల్ల మా నాన్న, మా తాత బలయ్యారు.
అది ఎప్పటికీ ఆగదు.
అలా అని ఎందుకు అనుకుంటున్నారు? మీరు దాన్ని ఆపవచ్చు. ఆ పనే మేమూ చేయడానికి ప్రయత్నిస్తున్నాం.
మనం కలిసి ఆ పని చేయవచ్చు.
గురూ, నువ్వు బాగానే ఉన్నావా?
అయ్యో.
-అక్కడ ఏం జరుగుతోంది? -టార్చిని నేను పాడు చేసినట్టున్నా.
ఆ జీవి భయపెట్టేసరికి, ఇది జారి కింద పడిపోయింది.
మేము వస్తున్నాం!
ఇది పని చేయడం లేదు ఎందుకు?
నీ పని ఎందాకా వచ్చింది? ఇక్కడ లైట్ సరిగ్గా వెలగట్లేదు.
పని ముందుకు సాగట్లేదు. నేను ఎన్ని రకాలుగా ప్రయత్నించినా,
వెన్నెలని సెలస్టియంలోకి ప్రసరింపజేయలేకపోతున్నాను.
అది షాఫ్ట్ దాకా రావట్లేదు.
బహుశా ఆ కొత్త టెలిస్కోప్, పాత టెలిస్కోప్ అంత పొడవైనది కాదేమో.
కొత్త టెలిస్కోప్?
అవును. మీ తాతయ్య, 1969లో పాత టెలిస్కోప్ తీసేసి కొత్తది పెట్టాడు,
మనిషి చంద్రమండలం మీద దిగేది చూద్దామని.
దీనికి వాడాల్సింది ఈ టెలిస్కోప్ కాదు.
దీని వల్ల వెన్నెల చేరదు.
సిద్ధంగా ఉన్నారా, మిస్టర్ పీ?
సిద్ధంగానే ఉన్నాననుకుంటా.
ముందుగా నీరు పోయాలి.
ఇప్పుడు వ్యక్తిగత వస్తువును వేయాలి కదా?
వస్తువును వేయాల్సిన పని లేదు,
ఎందుకంటే, ఆ పనిని మా ముత్తాత చాలా ఏళ్ల క్రితమే చేసేశాడు కాబట్టి.
ఇప్పుడు ఆ దూతని రప్పించాలంటే ఓ పని చేయాలి.
అది వస్తోంది.
మనం దీన్ని కాస్త దగ్గరగా ఉంచితే సరిపోతుంది.
వెన్నెల!
అయ్యయ్యో.
అయ్యయ్యో! నీల్!
వద్దు! వదిలేయ్ వాళ్లని!
వదులు.
ఇదిగో నీ కానుక! తీసుకో!
మనం సాధించామా?
సాధించామనే అనిపిస్తోంది.
మీరు సాధించగలరని నాకు తెలుసు!
మా మిత్రుడిని కాపాడుకోవడానికి దీన్ని మేము తీసుకెళ్లక తప్పట్లేదు,
కానీ మా పని అయిపోయాక, దీన్ని తప్పక మీకు తీరిగి ఇచ్చేస్తాం.
వద్దు. మీ దగ్గరే ఉంచుకోండి. ఆ గిన్నెలకో దండం.
రస్ కి కాల్ చేసి, మనం కనుక్కునది వాడికి చెప్పాలి.
నా దగ్గరికి రాకు!
హా! వాడి దగ్గరికి వచ్చే ప్రయత్నం చేయకు!
దూతని వదిలించుకోవడం ఎలాగో నాకు తెలిసిపోయింది.
మంచిది. లోపలికి వెళ్లి, దాన్ని పుట్టింటికి పంపేయండి.
స్టాన్లీ!
నీకేం కాలేదు కదా?
ఇంకాస్తుంటే పోయి ఉండేవాడిని.
ఇప్పుడు నీకు చాలా ముఖ్యమైన వస్తువును ఒకదాన్ని ఇందులో వేయ్.
-నేనే ఎందుకు? -నీ వల్లే అది వచ్చింది కాబట్టి.
త్వరగా కానివ్వు! నీకు చాలా ముఖ్యమైనది ఏదైనా కానుకలా వెయ్.
దాన్ని ఆ జీవి మూల్యంగా తీసుకొని, వెళ్లిపోతుంది.
ఈ హార్మోనికా నాకు చాలా ఆనందాన్ని తీసుకొచ్చింది.
దీన్ని దూరం చేసుకోవాలని నాకు అస్సలు లేదు.
కానీ నిన్ను దూరం చేసుకోవాలని కూడా మాకు లేదు.
సెంటిమెంటు ఎక్కువే నీకు.
నువ్వు ప్రాణాలతోనే ఉన్నందుకు చాలా ఆనందంగా ఉంది.
దీన్నంతా ఒక్కడినే శుభ్రం చేయాలంటే కష్టం కదా మరి.
లారీ అంటే అదీ!
అతనికి ఏమీ కాలేదు కదా? సరిగ్గా సమయానికే స్టాన్లీకి వెలుతురు అందించానా?
చాలా బాగా పని చేశావు, రస్.
థ్యాంక్స్, అమ్మా. కానీ మీరు వచ్చేసినందుకు నాకు చాలా ఆనందంగా ఉంది.
మిత్రులారా, ఈ గిన్నెలోని నీళ్లు మిస్టర్ పీ ఇంట్లో స్పష్టంగా మారిపోయినట్టుగా
ఇక్కడ స్పష్టంగా మారిపోలేదు.
ఇంకా నల్లగానే ఉన్నాయి.
అయ్యయ్యో. మళ్లీ వద్దు.
ఈసారి వస్తే దాని తిక్క నేను తీరుస్తా.
నా మిత్రుల జోలికి వస్తే, ఖేల్ ఖతమ్ చేస్తా అని దానికి గుణపాఠం చెప్తా.
హలో?
-నాన్నా? -నాన్నా?
పిల్లలూ?
-నాన్నా? -మీరేనా?
-మేమే! -హాయ్, నాన్నా!
ఆలెక్స్, నీ గొంతు వినడం చాలా బాగుంది.
ఎక్కడున్నావు నువ్వు?
నాకు తెలీదు.
ఇక్కడ చాలా చీకటిగా ఉంది.
ఎక్కడున్నానో తెలీట్లేదు.
మేము కనిపిస్తున్నామా, నాన్నా?
అసలు నీకేమైనా కనిపిస్తోందా?
మీరు నాకు కనిపించట్లేదు కానీ, మీ గొంతులు వినిపిస్తున్నాయి.
మీ గొంతులే కాకుండా, సన్నని కిచకిచ శబ్దాలు కూడా నాకు వినిపిస్తున్నాయి.
కిచకిచ శబ్దాలా? అంటే?
ఏమో.
కానీ అవేమైనా కానీ, నేను ఎక్కడున్నానో వాటికి తెలీకూడదు.
అవి సమీపిస్తున్నాయి.
నేనెక్కడికి వెళ్లినా, వాటి నుండి తప్పించుకోలేకపోతున్నా.
మేము నీ వీడియో చూశాం.
ఒక కళాఖండాన్ని అప్పగించ్చేసి, ఇసుక హవర్ గ్లాసును రివర్స్ చేసి, ఇసుక పైకి పడేలా చేశాం.
అవునా? అది పని చేస్తుందా లేదా అని అనుకునేవాణ్ణి.
ఇప్పుడు వీటన్నింటికీ మధ్య ఉండే సంబంధం ఏంటో మీరు కనిపెట్టాలి.
సంబంధం.
ఆశని కోల్పోకు, ఆలెక్స్.
అక్కడి నుండి నిన్ను తప్పక బయటపడేస్తాం.
అది నాకు తెలుసు. నేను…
నాన్న వెళ్లిపోయాడు.
ఏడవకు, పాన్.
నాన్న బతికే ఉన్నాడని మనకి తెలిసిందిగా.
వచ్చే పౌర్ణమికి ఆయనతో మాట్లాడతాం కూడా.
ఇంకా ఒక నెల ఆగాలా?
ఒక నెల ఇట్టే అయిపోతుంది.
ఒక నెలలో మనం చాలా పనులు చేయవచ్చు.
సబ్ టైటిళ్లను అనువదించినది: రాంప్రసాద్